timothydillan/balinese-cpt-corpus huggingface dataset:
1Tiang mapitutur ring parapanglingsir pasamuane sane wenten ring pantaran semetone, santukan tiang newek taler dados panglingsir. Tiang dados saksi indik kasangsaran Ida Sang Kristus tur tiang jaga polih duman sajeroning kaluihan Idane sane jaga kasinahang. Tiang nunas ring parasemeton: 2Angonangja ingon-ingone, inggih punika pasamuan druen Ida Sang Hyang Widi Wasa, sane sampun kaserahang antuk Ida Sang Hyang Widi Wasa ring semeton. Angonangja saking suka lila, satinut ring pakarsan Ida Sang Hyang Widi Wasa, sampunang antuk manah tan lila. Laksanayangja pakaryan semetone boyaja malantaran mamuatang upah, nanging malantaran pakayunan semetone sane nekeng ati jaga mamarekan. 3Sampunangja semeton mapakayunan jaga ngereh anake sane sampun kaserahang mangda piara semeton, nanging dadosja tetuladan pabuat ipun. 4Rikala Ida Sang Pamimpin pangangone jaga nyinahang raga, semeton pacang nampi gelungan sane luih, sane pacang tan naenin rered kaluihannyane. 5Kadi asapunika taler parasemeton sane anom-anom, semeton patut satinut ring anake lingsir-lingsir. Semeton sinamian patut ngandapang raga tur saling ayahin, santukan wenten kakecap ring Cakepan Sucine sane kadi asapuniki: "Ida Sang Hyang Widi Wasa nungkasin anake sane sumbung, nanging Ida maicayang sih pasuecan Idane ring anake sane ngalap kasor." 6Punika awinanipun semeton patut ngasorang raga marep ring kawisesan Ida Sang Hyang Widi Wasa, mangda Ida nginggilang semeton. 7Aturangja saluiring kasumangsayan semetone, santukan Ida pacang miara semeton. 8Pada tragia tur waspadaja! Santukan Ratun Setane, meseh semetone, nglincak milehan sakadi singane sane aung-aung, praya nguluh semeton. 9Pagehangja kapracayan semetone tur lawanja ipun, santukan semeton uning, mungguing kasangsarane sane pateh nibenin sakancan semetone sane pracaya ring Ida Sang Hyang Yesus Kristus. 10Nanging sasampune semeton nandang sangsara ajebos, Ida Sang Hyang Widi Wasa witing saluiring panugrahane, sane sampun ngesengin semeton buat ngranjing ring kaluihan Idane sane langgeng, sajeroning Ida Sang Kristus, Ida pacang nyampurnayang miwah ngicen kapagehan, kakuatan miwah nasarin semeton. 11Ida sane maraga mawisesa salami-laminnya. Amin. 12Tiang nulis surate sane cutet puniki malantaran pitulungan Silas, sane dados semeton sane satia pabuat tiang, buat mapakeling tur nyinahang ring semeton, mungguing paindikane puniki panugrahan sane sujati saking Ida Sang Hyang Widi Wasa. Pagehangja ragan semetone ngagem paindikane puniki. 13Pasamuan sane wenten ring kota Babilon, sane kaselik pateh sakadi semeton, ngaturang pangayu bagia ring semeton, kadi asapunika taler pangayu bagia saking Markus, pianak tiange. 14Semeton patut saling aturin pangayu bagia masrana pangaras kapitresnan Kristen. Sutrepti rahayu nyarengin semeton sinamian, sane dados druen Ida Sang Kristus.
Copyrighted Material
Blog puniki tityang aturang mantuk para semeton Galoer sinareng sinamian ring dija ja ipun megenah, dumadak dumadik napi-napi sane wenten iriki presida ngelipurang manah semeton sami, kaping kalih yening wenten sane nenten munggah ring kayun, tityang nenten lali nunas geng rena sinampura, taler dumugi sakewentenan blog puniki pare semeton Galoer sami prasida midartayang keadaan Desa Pakraman saking genah dane soang-soang.
Dalam perkembangannya sastra Bali modern diciptakan oleh para sastrawan agar lebih dikenal oleh generasi muda, karya sastra ini memiliki nilai moral yang sangat kuat jika kita membacanya,tetapi untuk meningkatkan minat baca para generasi muda kususnya pelajar untuk membacanya, kita harus memiliki cara-cara jitu untuk mengemas bahasa Bali agar lebih menarik,,,,,,mendidik dan jenaka.
Senin, 22 Februari 2016
Poster ( Melajah Bahasa Bali)
Ngiring alit-alite malajah basa Bali, poster puniki kakaryanin olih Icha lan Sanjaya, poster puniki kakaryanin anggen ngajak timpal-timpalne apang teleb malajah basa lan aksara Bali ( Mangupura, 22 Februari 2016)
kaposan olih : Astie Rasty.
Wayang, Warisan Leluhur sané Adiluhung
Ngawit kapikukuhang dados dalang bulan Oktober 1985, Jero Dalang Mangku Warisa ngawit ngamargiang swagina nyolahang wayang ring makudang genah upacara. Sesolahan wayang sané setata kapaiketang sareng upacara agama puniki ri sapunapiné nénten banget karengayang olih kramané. Sakéwanten yaning kasolahang olih Jero Dalang Mangku Warisa, sesolahan wayang sané kaanggé ring upacara sané sering kasengguh wayang lemah puniki dados matiosan.
Mabekel kabisan ring widang seni sané sampun kalakonin saking mayusa 20 taun, Dalang sané embas ring Désa Tamblang, Kubutambahan, Buléléng puniki, nyabran masolah setata nyinahang reragragan anyar kajangkepin sareng bebaudan génjékan lan kadagingin petuah-petuah seger. Punika ngawinang Jero Dalang Mangku sering kasengguh Dalang Génjék.
Manut titiang, dados dalang ngawi idup titiang lebih séhat lan maguna. Sajeroning makudang galah titiang kasarengang olih Pemerintah Kabupatén Buléléng ngayah bakti, sakadi ring Pura Besakih lan Ulun Danu, Batur. Geginan ngayah sakadi puniki karasayang becik pisan pinaka dalang. Prasida nyinahang rasa bakti majeng Ida Sanghyang Widhi majeng karahayuan kramané,” tutur silih tunggil seniman sané nrima Penghargaan Seniman Tua saking Pemerintah Provinsi Bali (6/7) puniki teges.
Ring yusannyané sané sampun ngenjek 67 taun, nénten dados piambeng dané ngayah ring widang seni. Jero Dalang setata makarya reragragan anyar mangda nyabran masolah setata kasenengin olih kramané. Punika mawinan suluh darsana (filsafat) sané wénten ring makudang-kudang satua sané kaaturang prasida katelebin olih kramané.
Jero Dalang ngaptiang mangda seni padalangan setata ajeg lan kasenengin olih krama Baliné riantukan wayang lan sesolahan wayang wantah warisan leluhur sané adiluhung.
Sumber : Balipost
Jro Mangku Dalang Warisa
Wayang, Warisan Leluhur sané Adiluhung
21Tiang sumangsaya mungguing yen tiang mrasidayang ngrauhin semeton, Widin tiange pacang ngandapang tiang ring ajeng semetone. Irika tiang pacang sedih marep ring sakancan anake sane dumun sampun ngardi dosa tur rauh mangkin ipun durung ngutang laksananipune sane cemer, macecabulan miwah laksananipune sane tan patut.
2 KORINTUS 12:21
FREE!
One App.
1262 Languages.
Basa Bali
(antuk Suntari Pr.)
Tan uning titiang ring karanan ipun,
Suksman titiange kategul antuk benang sutra,
Ngranjing manyusup tulang ngantos ka sumsum,
Sane dados bagian awak titiange.
Sareng maurip saking ayunan ngantos kelih,
Seduke ngipi, mamanah tur ngamedalang rasa,
Ring sajeroning basa ibu,
Manah titiange sampun kelih antuk cayane,
Kaborbor sukman titiange antuk cayane,
Titiang manggihin pribadin titiange,
Titiang magubugan ring masyarakat,
Terus masemetonan sareng sawitra,
Baktin titiang ring rerama nenten ja kirang,
Kasih-kinasih sareng alit-alite,
Sane encen kirang kapikayunin,
Titiang nyelipang raos anyar,
Anggen titiang payas sane cocok ring kala puniki,
Kapanggih rupanipun ngenyagang manah.
Dharma Tula ini merupakan arsip diskusi, rembug atau temu wicara tentang ajaran Agama Hindu dengan Singgih Ida Pedanda Gede Made Gunung.
-
i kadek hantana
- Posts: 5
- Joined: Fri Jan 08, 2016 1:04 pm
Om swastyastu, singgih ratu pedanda.ampura tyang nganggen bahasa campur, tyang jagi metaken singgih ratu pedande, sapuniki tyang medue kurenan,kurenan tyang puniki sampun hamil wawu 3 minggu,wus punika kurenan tyang puniki keguguran karena ipun kecapean.sane takenang tyang upakara napi sane patut jalanang tyang.mang de nenten calon janin punika ngerebede,taler berapa hari ipun kasebelan.inggih matur suksma.singgih ratu pedanda
Who is online
Users browsing this forum: No registered users and 1 guest
NGEJOT, ngejot minab prasida kabaosang pinaka paindikan sané nénten asing malih ring kuping krama Bali. Ngejot wantah silih sinunggil budaya, taler prasida kabaosang sampun pinaka dresta sané sampun neket ring kahuripan krama hindu ring Bali. Indik napi sané kawastanin ngejot, napi sané kaejotang, taler ri sedek napi utawi buin pidan kémanten biasané i krama nglaksanayang dresta budaya ngejot punika? Malih abosbos pacang kauningin. Ngejot wantah silih tunggil aktivitas saking krama ring pakraman, napi awinan prasida kabaosang ngejot? Santukan i krama malancaran ka banjaran sinambi makta aba-aban.
Ngeninin ring napi aba-aban sané biasané kaejotang miwah ri sedek napi kémanten dresta punika kalaksanayang olih i krama. Maosang indik ngejot miwah napi sané kaejotang, pastika ring manah krama ngilis metu keneh rerahinan (hari raya), santukan budaya punika ngawit iraga kantun alit sampun biasa nyingak reraman i raga yadian panglingsir i raga nglaksanayang budaya punika. Gumanti i raga yadiastun nénten kaajahin taler pacang nglaksanayang indiké punika. Maosang indik hari raya utawi rerahinan pacang mawali metu ring manah i raga, silih tunggilnyané rahinan Penampahan.
Lawat ring manah ri kala Panampahan pastika aktivitas nampah bawi lan ayam, ngawit semengan sampun wénten suaran bawi ngelur katampah, raris i krama ring soang-soang kulawarga sami répot matektekan nektek basa genep, ngébat Lawar miwah makarya saté.
Salanturnyané sesampun wusan, répot makarya ring paon, tambis-tambis tajegin surya utawi rahina nyoréang pastika ramia kacingak i krama patisliwer ring margi sinambi makta aba-aban mawadah sokasi, kabakta ring sanak kulawarga miwah banjaran inggian sané nampek miwah doh. Aba-aban punika lumrahnyané madaging napi sané sampun prasida kabuat ring umah soang-soang manut kasidan, minakadi saté, ulam, lawar, miwah sanganan.
Ngejot punika taler akéh vérsinnyané sajeroning soang-soang wewidangan, umpaminipun ring Karangasem. Irika wénten kawastanin ngejot biasa miwah ngejot punjung. Ngejot biasa wantah maaban-aban biasa kémanten nénten kabaos khusus, yéning ngejot punjung aba-abannyané kabakta ka umah anak sané madué anak alit sadurung matuwuh nem bulan. Ring wewidangan sané lianan taler wénten krama sané memunjung ka sétra (sema), ngaturang sesajén majeng para panglingsir sané sampun séda nanging durung kaabén.
Ngejot pungkuran puniki taler kalaksanayang pantara umat hindu sareng muslim miwah sané tiosan sané jenek ring Bali. Umpaminipun yéning umat hindu ngejot ka umat muslim ri kala rahina ageng ring Bali, yéning muslim ngejot ka umah krama hindu ri kala hari rayannyané minakadi Idul Fitri. Makacihna saling ajiang, ngraketang rasa raket masikian manyama braya.
Drs. I Ketut Wiana, M.Ag. nyelehin, dresta ngejot punika makacihna saling ajiang pinaka krama mabanjaran, “Saling ngejotin ring krama pinaka rasa saling édéngin inggian punika jelék utawi melah, saling duwénang, jalaran sinérgi nincapang semangat sosial manyama braya ring pakraman mangda tan wénten kabaos kesenjangan sosial,” baosnyané.
Sumber: Bali Post, 26 Agustus 2012 | Dresta Ngejot, Jalaran Ngukuhang Manyama Braya
- Āthari pejaĥ nikanğ trisira sīgra hulūnya tibā,
Ring sampune padem itrisirah gelis tenggek ipun ulung
Dadi ta masē masēng iti kanāng kara dūsana weh,
Dados nyagjag ngwales ipun sang kara miwah sang dusana,
Saha bala mānglayāng kadi ta mēgha katōna ireng,
Rawuhing prajurit ngindang waluya gulem ipun kanten selem,
Karata lakādga cākra winawānya ya tūlya kilāt.
Pedang, kris, cakra baktan ipun punika saksat tatit.
- Hana mamanāh panāh kadi ta bājra panāhnya bisa,
Wenten malih niwakang panah tan bina kilat panah ipun maupas,
Talini panāhnya rōdra kumupāk kaharān gelapa,
Tali panah ipun kabinawa ngrebek tan pendah searan kilap,
Ragu suta bāyu bājra ya padhā ni panāh nira bāp,
Panah ida sang Rama waluya bayu bajra akeh pisan,
Ya ta ku menē kanāng kala tibā sahanānnya pejāh.
Punika sane ngenen iraksasa ulung sakatah ipun padem.
- Ri pati nikāng musūh si kara dūsana lēn tri sirāh,
Ring sampune padem I meseh sang kara dusana miwah I trisirah,
Makinasekēl gelāna ta si sūrpanakā manangis,
Sayan sekel ibuk ipun ni surpanaka ngeling,
Dadi malayū tekēn ajarakēn ta kakā nya pejāh,
Dados gagelisan rawuh nguningayang belin ipun padem,
Ri sira ta sāng dasā nana masē ya mahā manesēl.
Ring ida sang rawana ipun nangkil misadya maselselan.
- Prabhu kita rāwanā tisaya sākti jayēng bhuwana,
Ratu dewa agung sang rawana tanpa tandingan wisesa molih ring jagate,
Pranata musūh ta bhākti matakūt sahanānnya kabēh,
Ngandap kasor meseh iratu nyembah ajerih sakancan ipun sami,
Surapati sāng hyang īndra tuwi bhākti sirā pranatha,
Ratun dewatane bhatara indra wyakti bhakti ida nungkul,
Karama widhūrnayā wya kita hīna tamāt panulus.
Ring tepengan punika kirang naya palungguh iratu katunan tan wenten nulus.
- Hana kari cārakān ta ya kinōn maha sēng pratiwi,
Wenten kantun utusan iratu kandikayang ngumbara ring jagate,
Sumusupanāng alās bisama sātru hanā matapa,
Nyluksukin alase tenget genah mesehe ngawangun tapa,
Yatika tahān ta āywa umenēng pwa kitē bisama,
Punika kayunin mangkin sampunang meneng palungguh iratu,
Ya íka kadūrnayān ta hamengāni balān ta pejah.
Punika katuna naya nana yan palungguh iratu sanr ngawinang wadwan iratu padem.
- Sikara sidūsanā trisira sūra sudīra pejah,
Ikara idusana trisirah prawira pageh sampun padem,
Lumaku kinōn matūnggwa rikanāng giri dhāndaka ya,
Kandikayang mamargi mangda magebag irika ring gunung dandakane,
Matikapisān tamān pabisa dēnika sāng matapa,
Padem pramangkin tanpa ngundili antuk sāng ngwangun tapa,
Praka sita rāma lāksmana matī ya tamān pamales.
Kasub sāng rama laksmana mademang ipun tan polih ngwales.
BERSAMBUNG..................................................................
Geguritan Asta Berata :
Gegamelan
Manggala Praja
Olih IBW
Widiasa Kenitén
Sang manggala praja sané kajudi
antuk pretakjana, janten pisan nué tatujon mautama, minekadi nglanduhang jagat,
nguripang i pretakjana mangda manggihin karahuyuan ring kauripan. Sang manggala
praja mapikolih ngamel jagat wantah i pretakjana rumasa madué urip. Presida
ngicalang kalaran. Sang manggala praja nénten mapikolih yan pradé linggihé anggén serana ngakéhang kadruwéané. Ngoropsiang
jinah rakyat utawi mapikayun ngambil jinah sané patut katiba ring pretakjana.
Bilih-bilih mapikayun akéh nelasang dawégé kampanya. Linggih utawi galahé dados
manggala praja anggén ngwaliang jinahé. Sang manggala praja sané asapunika
nénten pacang kaélingang antuk i pretakjana. Kudu-kudu kasambat, bebaos sané
nénten anut kapireng pacang polih.
Minab becik pisan ngamargiang
manggala praja nganutin asta berata anggén
gegamelan. Minekadi, Indra berata, Yama berata,Surya berata, Candra
berata, Bayu berata, Danendra Berata, Baruna Berata, Geni Berata. Pamargi
nganutin pamargin dewata. Sapunika Ida Resi Sukrata saking Keramas ngawi ring
Geguritan Asta Berata kasalin olih I Madé Gambar.
Sadurungé nabdabin jagat anggané
patut dabdabin. Wikan milah-milahang patut sareng nénten. Para pangabih sané
ngremba mangda wicaksana. Sareng ngutsahayang mangda manggalané sayan landuh
nénten sayan akéh biutané. Sering nunas
pamargi ring sang maangga sadaka. Sampunang lali ring semaya sané kautarayang
dawégé kampanya Nénten mitia wacana :
Yan munggwing sapari solah/
tingkahé menabdab gumi/ ragané malu bawosang/ mangdannya manados becik/ magana
sampun sujati/ rawuh patik mantri agung/ saturut ring pari polah/ miwah sira
maharsi/ wadwa dusun/ héling maring bebawosang// ( Sinom,7 kaca 3).
Iwang
ngamel jagat,jagaté pacang rusak. Sayan katah kakosekan pikayun i pretakjana,
sayan ngakéhang sang kalaran. Ala ayu jagat sang ngamel pinih dumuna katiwakin
pariceda. Santukan purun ngangkenan angga midep ngamel jagat. Rikalaning
asapunika, tragiané uripang sajeroning pikayun raris margiang :
Traginé
ring pari polah/ wewenang sang ngamel gumi/ micayang pratiwimba/ kalular ring
jagat sami/ yan iwang sang narapati/ jagaté manadi rugrug/ ala ayuning nagara/
ida sang ngambelang gumi/ né katurut/ ento sandang kahélingang// ( Sinom 8,
kaca 3).
Mangda
dados pasayuban i pretakjana, darma
agamané margiang. I pretakjana rumasa tis . Rasa sumanangsayané ical. Rasa
degdeg wénten. Sang manggala praja satia wacana. Tulus kayuné nabnabin mandala :
Pelapane
kayuné ring nagara/ punika baléné becik/ mitulung sakéng tulusa/ tulia natar
minekadi/ darma alus sané jati/ hento pinaka laluwur/ punika pasayuban ida/
sang ngayubin jagat sami/ nyeneng agung/ nyadiya ayuning nagara// (
Sinom 6, kaca 5).
Sang
kajudi dados manggala praja patut éling ring angga. Pikolihé sané becik punika
anggén ngrahayuang kauripan,nglanduhang jagaté. Sang manggala praja mangda
dados pasayuban. Nénten seneng ngicéning rasa jejeh ring pretakjana. Linggihé
sané sujati wantah mresidayang nganutang pamargi sareng pangandika. Sang
manggala praja sampunang mitia wacana.
Labels: Geguritan
TETUN Badinas-nain husi dalan arte-nian husi Rai Papua-Oeste, Ilha Bali, no Timor-Leste, hamutuk hodi hatutan ba ita hotu Hau Rain. Artur Brata Laras, Chico dos Santos, no Amos Wainggai, kria ona liman etun badinas-nian nebe limitado hodi pinta ho risku furak iha Ai-kabelak no besi tahan nia leten hamutuk ho uma-arte Projekto Ita Nian Rasik. Sa-mak sei hatutan iha Hau Rain mak hanesan: konta hodi hanoin fali tempu sei labarik-oan, ilas kultura no lisan no moedas Bei-ala nian, no mos istoria libertasaun, moris nia lalaok no espiritu forte hodi Hadiak-dalan nudar Nasaun rasik-Hamrik Mesak!
BALINESE Seniman saking Papua Barat, Pulau Bali lan Timor-Leste sareng-sareng mapupul ngarincikan acara sane mawasta My Country. Artur Brata Laras, Chico dos Santos lan Amos Wainggai sampun ngardi pakaryan sane mapatok inggih punika kayu sane matakeh lan etsa sane kakaryanin ring studio The Ownership Project. Ring sajeroning My Country pacang kalaksanyang kilasan kenangan sadaweg alit, rancangan niskala lan wangsa, rauh ring pikayunan-pikayunan sane mabuat indik kebebasan lan penentuan jalan hidup.
AMBAI Inontarai ewe ewonomi na nu Papua nu Bali foi tuti nu Timor Leste ame. Gandhi amea we kariri nu ameneng foi. Artur Brata Laras, Chico dos Santos, tutu Amos Wainggai, amenari fi waworu ame tainawi mahikai amewe arikang pa toiri o kaiwasa mano etoa siaiyam posa.
ENGLISH Artists from West Papua, Pulau Bali, and Timor-Leste come together to present My Culture. Artur Brata Laras, Chico dos Santos, and Amos Wainggai have created new limited edition woodblock prints and etchings in The Ownership Project’s print studio. Presented in My Culture are snapshots of childhood memory, spiritual and tribal designs, as well as notions of freedom and self-determination.
OPENING 6-8pm Friday 21 August
CURRENT 22 August – 12 September 2015 in Craft Cubed Festival
GALLERY Level 1, 110 Johnston St, Fitzroy
This arts project was supported by the City of Yarra
Geguritan
Dharma Sthiti – Dharma Sunyata
Sekala
- Niskala
Sang kantun maurip
taler patut nué tetuwek, tetimbang tatatiti . Punika anggén among – amongan.
Among – amonganné sané patut manut sulur ngwetuang kerta utawi nayuhin sawitra,
kulawarga, taler kadangwarga. Pikayunan
sané dayuh punika janten nglédangan utawi ngwetuang sang maurip nué rasa
maurip. Rasa maurip punika pacang nglimbakang utawi sayan ngukuhang
pasemetonanné.
Sang manresti ka
mrecepada gumanti namtamin karmaphala. Karmaphala nénten dados kelidin utawi
kepung. Santukan karmaphala wenten mawit saking pamargi dumun, mangkin utawi
sane pacang rauh. Sang katiban karma tan becik patut tiaga ring angga.
Ngutsahayang mangda karmané dados becik. Kaucap mangda nénten nué pikayunan
pariselsel ngamarginin karma.
Karma ring
sakantuné maurip taler pacang kabakta kantos ka jagat sunia. Ring jagat sunia
genah ngaturang pamarginé ring mrecepada. Pikolihé maurip pacang janten ring
jagat niskala. Patut – manut sadawegé ring mrecepada genah patut pacang pikolihang.
Sunia, genah sané dahatang mautama patut usahayang sakantuné wénten ring
mrecepada.
Sapunika I Madé Ménaka mahbahang ring geguritan Dharma
Sthiti- Dharma Sunyata. Geguritan puniki nganggén pupuh sinom, durma, ginanti,
ginada,mijil, maskumambang, pangkur, dandang, semarandana, adri, pucung,
magatruh. Kacitak antuk Toko Buku Indra Jaya Singaraja.Geguritan puniki katah
pisan madaging panuntun kauripan anggén sarana ngrereh genah ring jagat sunia.
Ageman sang kantun
maurip wénten tetiga, makarya, matetulung, subakti ring Sanghyang Widhi.
Makarya sané patut ngwetuang pikolih patut. Makarya taler matetulung ring
angga, matetulung ring anak lian. Karyané
punika aturang ring Sanghyang Widhi. Ida sané nyaksinin pamarginé rikalaning
makarya utawi matetulung :
Becik karya anggén negul/ manahé ganjah tur
ganjih/ mangda sépanan ya ngoda/ nagih sarwa sukil alih, mingkin sané murug dharma/ mangda kanti ya kalilih// Ginanti
8, kaca 5).
Sang maurip patut
saling tuléngayang saling tulung. Matetulung nénten mawit pacang ngrereh
walesan. Matetulung gumanti saking pikayunan ening :
Yén bisa mangingkupang/ saling tulung saling abih/ pada
nyak madana rasa/ nanging twara nagih ngulgul/ mangda nganutin kabwatan/ sinah
becik/ ngwijilang rasa jahen// ( Ginada 7, kaca 6).
Subakti ring
Sanghyang Widhi ring sekala taler pacang bakta ka niskala. Sekala – niskala nénten
dados pasahang. Nglinggihang Sanghyang Ongkara ring hredya. Sanghyang Ongkara
ngwetuang triaksara. Tunggalang malih dados Ongkara. Punika kaucap pasuk wetu :
Ongkara ngawit sinahang/ maka arcan
Sanghyang Widhi/ ngawijilang triaksara/ akara ukara malih/ makara sané kaping
tri/ yéning angkep dados AUM/ mayoga dados Omkara/ mawak sangkan paran jati/
pasuk wetu/ kawitan samasta loka// ( Sinom 5, kaca 23).
Ngarmargiang
kauripan nganutin agem- ageman kauripan pacang ngukuhang pikayunan. Pikayunan
kukuh manut sastra pinaka dasar mikolihang kasuniatan. Kasuniatan pacang pikolih madasar subakti ring Sanghyang Widhi. Bhakti ring Sanghyang Widhi sekala- niskala. IBW Widiasa Kenitén
Labels: Geguritan
Ngawangun
Kulawarga
IBW Widiasa Kenitén
Upacara
pawiwahan,
Pakilitan alaki
rabi,
Yowana istri lan
lanang,
Ngwangun
kulawarga mungguh,
Triupasaksi
muputang,
Bhuta saksi,
Saksi manusa lan
Déwa.
(Dra Ni Madé Sri
Arwati, M.Si, Geguritan Manusa Yadnya,pada 1)
Pawiwahan pinaka panunggalan kama
bang kama putih.Pawiwahan matemu purusha pradana. Patemuné mapangapti mangda
mamargi lanus kantos kawekas. Sang alaki rabi mapangapti kulawargané mamargi
antar.
Sane mangkin katah sang durung
ngamargiang pawiwahan sampun nemuang kama bang kama putih. Janten pamarginé
punika nénten manut saking pangandikan Sanghyang Sastra. Pigodan smarané
gumanti nénten dados tambakin punapi malih galah utawi indriané ngrubéda mangda
dagingin. Wénten sampun mobot wau ngamargiang pawiwahan.Pawiwahanné kadi
kapaksa mangda kamargiang. Sentana sané wetu katahan mamargi nénten nganutin
sulur kamanusan.
Sang mangga wikan ngandikaang ring
pawiwahan punika mamargi saksi.Saksi sekala-niskala.Kaucap Triupasaksi.Déwa
saksi,manusa saksi, bhuta saksi. Déwa saksi,saksi saking sanghyang
Triodasasaksi. Tatuwekné mangda manggihin galang pamarginé jagi magrehastha.
Yadiastun wénten piambeng, gelis manggihin pamargi. Sang alaki rabi arangan
matungkas,marebat, utawi nenten naen nilar saking sasana alaki rabi. Punapi
malih jagi purun nyolong smara utawi selingkuh kadi baosé mangkin. Santukan éling
alaki rabi gumanti ngicénin galah kawitanné mangda prasida ngamargiang karmané
sané durung puput kamargiang sadawegé kantun ring mracepada. Kulawarga sané suci
jagi kateduinin olih kawitanné.
Saksi manusa, kaucap saking prajuru
utawi pasemetonan. Semeton utawi prajuru banjar,désa jagi nyobiahang sang alaki
rabi ring pakraman. Sang alaki rabi sampun kaiket olih tatakrama ring banjar
ring désa. Sang alaki rabi ngamargiang saurah-arih ring banjar utawi ring désa.
Tatuwekné mangda tetep pakramane mamargi nganutin sulur samaliha genah
malajahang angga sampun magrehasta. Wénten uger-uger sané patut margiang,mangda
sampunang ngawetuang pikobet ring pungkuran.
Lian ring saksi ring ajeng, wénten
taler bhuta saksi. Sinalih tunggil upakarané kaucap biakaon(biakala).Bhuta sané
sampun kaicénin pisuguh mangda mrasidayang dados bhuta hita. Ngrahayuang,ngrajegang
pamargin pawiwahanné utawi kulawargané kantos kawekas. Kulawarga sané manut pamarginé saking niti Sanghyang Sastra.
Kulawarga prasida ngicénin rasa bagia ring angga taler ring pakraman. Kulawarga
sané sampun maupaksasi mautsaha mangda sayan-sayan antar pamarginné ,pigodanné
arangan kapanggih.
Labels: Esai